গর্ভাবস্থায় সিঁড়ি দিয়ে ওঠানামা করতে সাধারণত কোনো ধরনের বাধা নেই। সিঁড়ি দিয়ে ওঠানামা করা আপনার শরীরের জন্য একটি ভালো ব্যায়াম হতে পারে। তবে আপনার সহ্যক্ষমতার চেয়ে বেশি ওঠানামা করা থেকে বিরত থাকবেন। তা ছাড়া গর্ভাবস্থায় শরীরের ভারসাম্যে কিছুটা পরিবর্তন আসে। তাই পড়ে গিয়ে আঘাত পাওয়া প্রতিরোধে সাবধানে ওঠানামা করবেন। এ ছাড়া কোনো রোগ অথবা জটিলতার কারণে যদি ডাক্তার আপনাকে সিঁড়ি দিয়ে চলাচল করতে মানা করে থাকেন, তাহলে ডাক্তারের পরামর্শ মেনে চলবেন।